ᱜᱟᱭᱟ

ᱜᱟᱭᱟ ᱡᱤ ᱫᱚ ᱢᱤᱫ ᱱᱟᱜᱟᱢᱟᱜ ᱴᱷᱟᱶ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱜᱟᱭᱟ ᱫᱚ ᱵᱤᱦᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮᱱᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱔᱗᱐,᱘᱓᱙ ᱾ ᱢᱚᱜᱚᱫᱷᱚ ᱰᱤᱵᱷᱤᱡᱚᱱ ᱟᱨ ᱜᱟᱭᱟ ᱦᱚᱱᱚᱛ ᱨᱮᱭᱟᱜ ᱱᱚᱣᱟ ᱫᱚ ᱦᱮᱰᱠᱚᱣᱟᱴᱟᱨ ᱠᱟᱱᱟ ᱾ ᱵᱟᱡᱟᱨ ᱨᱮᱭᱟᱜ ᱯᱮ ᱯᱟᱦᱴᱟ ᱫᱚ ᱦᱩᱰᱤᱧ ᱟᱨ ᱫᱷᱤᱨᱤ ᱵᱩᱨᱩ ᱢᱚᱝᱜᱞᱟ ᱜᱚᱩᱨᱤ, ᱥᱨᱤᱝᱜᱟᱥᱛᱷᱟᱱ, ᱨᱟᱢ ᱥᱤᱞᱟ, ᱵᱨᱟᱦᱢᱚᱭᱱᱤ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱾  ᱱᱚᱣᱟ ᱨᱮᱭᱟᱜ ᱥᱟᱢᱟᱝ ᱯᱟᱦᱴᱟ ᱨᱮᱫᱚ ᱯᱷᱟᱞᱜᱩ ᱜᱟᱰᱟ ᱢᱮᱱᱟᱜᱼᱟ ᱾

ᱜᱟᱭᱟ ᱫᱚ ᱦᱤᱱᱫᱩ, ᱡᱚᱭᱱᱚ ᱟᱨ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱭᱟᱜ ᱢᱤᱞᱚᱱ ᱛᱷᱚᱲ ᱠᱟᱱᱟ ᱾ ᱜᱟᱭᱟ ᱨᱮᱭᱟᱜ ᱠᱟᱛᱷᱟ ᱫᱚ ᱨᱟᱢᱟᱭᱚᱬᱚ ᱟᱨ  ᱢᱚᱦᱟᱵᱷᱟᱨᱚᱛ ᱨᱮᱦᱚᱸ ᱚᱞ ᱢᱮᱱᱟᱜᱼᱟ ᱾ ᱱᱚᱰᱮ ᱜᱮ ᱨᱟᱡᱟ ᱨᱟᱢ ᱵᱟᱝᱢᱟ ᱵᱷᱚᱜᱚᱵᱟᱱ ᱨᱟᱢ ᱫᱚ ᱟᱡ ᱵᱟᱵᱟ ᱨᱟᱡᱟ ᱫᱚᱥᱚᱨᱚᱛᱷ ᱟᱜ ᱡᱟᱝ ᱵᱟᱦᱟ ᱛᱩᱯᱩᱭ ᱟᱹᱜᱩ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱜᱮ ᱱᱚᱰᱮ ᱡᱟᱝ ᱵᱟᱦᱟ ᱛᱩᱯᱩᱭ ᱫᱚ ᱪᱟᱹᱞᱩᱭᱮᱱᱟ ᱾ ᱜᱚᱣᱛᱚᱢ ᱵᱩᱫᱫᱷᱚ ᱦᱚᱸ ᱱᱚᱰᱮᱱᱟᱜ ᱵᱩᱫᱷᱚ ᱜᱟᱭᱟ ᱫᱚ ᱦᱤᱨᱤ  ᱠᱟᱛᱮ ᱜᱮᱭᱟᱱ ᱮ ᱦᱟᱹᱴᱤᱧ ᱟᱠᱟᱜ-ᱟ ᱾ ᱱᱚᱣᱟ ᱫᱚ ᱵᱩᱫᱫᱷᱚ ᱫᱷᱚᱨᱚᱢ  ᱨᱮᱭᱟᱜ ᱯᱩᱱᱤᱭᱟᱹ ᱯᱩᱱᱟᱹᱭ ᱛᱷᱟᱱ ᱠᱷᱚᱱᱟᱜ ᱢᱤᱫᱴᱟᱝ ᱠᱟᱱᱟ ᱾

ᱧᱩᱛᱩᱢ ᱚᱢᱚᱱ
ᱜᱟᱭᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱟᱱᱟ ᱾ ᱵᱟᱭᱩ ᱯᱩᱨᱟᱱ ᱚᱝᱥᱟᱨ ᱜᱟᱭᱟ ᱫᱚ ᱜᱚᱭᱟᱥᱩᱨ ᱧᱩᱛᱩᱢᱟᱱᱤᱡ ᱢᱤᱫ ᱟᱹᱥᱩᱨᱟᱜ ᱧᱩᱛᱩᱢ ᱚᱝᱥᱟᱨ ᱧᱩᱛᱩᱢ ᱟᱠᱟᱱᱟ ᱾ ᱜᱟᱭᱟ ᱟᱹᱥᱩᱨ ᱮ ᱯᱨᱟᱭᱚᱥᱪᱤᱛ ᱠᱮᱫ ᱛᱟᱭᱚᱢ ᱜᱚᱥᱟᱸᱭ ᱵᱤᱥᱱᱩᱣᱟᱜ ᱛᱷᱩᱢ ᱮ ᱧᱟᱢ ᱠᱮᱜᱼᱟ ᱾ ᱟᱨ ᱱᱚᱭᱥᱴᱷᱤᱠ ᱮ ᱵᱮᱱᱟᱣ ᱮᱱᱟ ᱾ ᱢᱟᱨᱮ ᱠᱟᱛᱷᱟ ᱠᱷᱚᱱ ᱵᱟᱰᱟᱭᱚᱜᱼᱟ ᱡᱮ ᱜᱟᱭᱟᱥᱩᱨᱟᱜ ᱜᱚᱡ ᱦᱚᱲᱱᱚ ᱫᱚ ᱫᱷᱤᱨᱤ ᱨᱮ ᱟᱹᱨᱩ ᱟᱠᱟᱱᱟ ᱡᱟᱦᱟᱸ ᱫᱚ ᱱᱮᱛᱟᱨ ᱦᱚᱸ ᱚᱱᱰᱮ ᱢᱮᱱᱟᱜ ᱜᱮᱭᱟ ᱾ 

ᱱᱟᱜᱟᱢ

ᱢᱟᱨᱮ ᱱᱟᱜᱟᱢ
ᱱᱟᱦᱟᱜ ᱟᱪᱮᱫᱤᱭᱟᱹ ᱚᱝᱥᱟᱨ ᱨᱩᱠ ᱵᱮᱫᱚ ᱚᱠᱛᱚ ᱨᱮ ᱠᱤᱠᱟᱛᱟ ᱫᱤᱥᱚᱢ ᱫᱚ ᱜᱟᱭᱟ, ᱵᱤᱦᱟᱨ ᱥᱩᱨ ᱨᱮ ᱛᱟᱦᱮᱸ ᱠᱟᱱᱟ ᱾

ᱜᱟᱭᱟ ᱫᱚ ᱢᱤᱫ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱜᱚᱩᱛᱚᱢ ᱵᱩᱫᱫᱷᱚ ᱖ ᱥᱟᱭᱟᱝ ᱨᱮ ᱵᱩᱫᱷᱚ ᱜᱟᱭᱟ ᱨᱮ ᱢᱟᱨᱥᱟᱞ ᱠᱟᱹᱢᱤ ᱮ ᱮᱦᱚᱵ ᱞᱮᱜᱼᱟ ᱟᱨ ᱵᱩᱫᱫᱷᱚᱭ ᱵᱮᱱᱟᱣ ᱮᱱᱟ ᱾ ᱵᱩᱰᱷ ᱜᱟᱭᱟ ᱫᱚ ᱢᱟᱨᱮ ᱜᱟᱭᱟ ᱠᱷᱚᱱᱟᱜ  ᱥᱟᱹᱝᱜᱤᱧ ᱨᱮ ᱢᱮᱱᱟᱜ-ᱟ ᱾ 

ᱡᱮᱜᱮᱛ ᱡᱟᱠᱟᱛ ᱠᱷᱚᱱᱜᱚᱭᱟ ᱛᱮᱫᱚ ᱦᱚᱲ ᱠᱚ ᱦᱤᱡᱩᱜ ᱠᱟᱱᱟ ᱾ ᱨᱟᱢᱟᱭᱚᱬᱚ ᱚᱝᱥᱟᱨ ᱵᱷᱚᱜᱚᱵᱟᱱ ᱨᱟᱢ ᱜᱟᱭᱟ ᱨᱮᱭᱟᱜ ᱯᱷᱟᱞᱜᱩ ᱜᱟᱰᱟ ᱛᱮ ᱟᱡ ᱵᱟᱵᱟ ᱦᱟᱜ ᱡᱟᱝ ᱵᱟᱦᱟ ᱛᱩᱯᱩᱭ ᱟᱹᱜᱩ ᱞᱮᱜᱼᱟ ᱾ ᱟᱡ ᱥᱟᱶ ᱟᱡᱤᱡ ᱵᱚᱠᱚᱧ ᱞᱚᱠᱷᱢᱚᱬ ᱮᱨᱟ ᱥᱤᱛᱟᱹ ᱠᱤᱱ ᱦᱮᱡ ᱞᱮᱱᱟ ᱾ ᱟᱡ ᱵᱟᱵᱟ ᱦᱟᱜ ᱟᱛᱢᱟ ᱨᱮᱭᱟᱜ ᱥᱟᱱᱛᱤ ᱞᱟᱹᱜᱤᱫ ᱾  ᱢᱚᱦᱟᱵᱷᱟᱨᱚᱛ ᱨᱮ ᱜᱚᱭᱟ ᱫᱚ ᱜᱚᱭᱟ ᱯᱩᱨᱤ ᱢᱮᱱᱛᱮ ᱠᱚ ᱢᱮᱱ ᱟᱠᱟᱜᱼᱟ ᱾

ᱱᱟᱦᱟᱜ ᱱᱟᱜᱟᱢ
ᱞᱟᱠᱪᱟᱨ
ᱠᱟᱹᱣᱰᱤ ᱟᱹᱨᱤ
ᱫᱷᱚᱨᱚᱢ
ᱦᱤᱡᱩᱜ ᱥᱮᱱᱚᱜ
ᱥᱮᱪᱮᱫ
ᱦᱚᱭ ᱦᱤᱥᱤᱫ
ᱜᱟᱭᱟ ᱫᱚ ᱯᱮ ᱯᱟᱦᱴᱟ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱟᱨ ᱢᱤᱫ ᱯᱟᱦᱴᱟ ᱫᱚ ᱜᱟᱰᱟ ᱛᱮ ᱮᱥᱮᱫ ᱟᱠᱟᱱᱟ ᱾ ᱥᱤᱛᱩᱝ ᱫᱤᱱ ᱫᱚ ᱞᱚᱞᱚᱣᱟ ᱨᱟᱵᱟᱝ ᱫᱤᱱ ᱫᱚ ᱨᱟᱵᱟᱝᱼᱟ ᱟᱨ ᱡᱟᱹᱯᱩᱫ ᱫᱤᱱ ᱫᱚᱭ ᱡᱟᱹᱯᱩᱫᱟ ᱾

ᱥᱟᱹᱠᱷᱭᱟᱹᱛ

}}

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱜᱟᱭᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ